Kesa
Kesa ehk kesapõld ehk kesamaa on külvikorraväli, millega valmistatakse ette taliteravilja kasvatamist. Kesade liigitus on järgmine: kultuurideta kesad ehk täiskesad, sh varajane kesa ehk mustkesa, hiline kesa ehk jaanikesa; kultuuridega kesad ehk osalised kesad. Kultuuridega kesadel kasvatatakse taliviljade külvi aastal mõnd vara koristatavat eelkultuuri, näiteks põldheina, varajast otra, varajast kartulit, mesikat või sinepit.